1.  ทรัพย์สินถาวรหลักที่ใช้ในการประกอบธุรกิจ

5.1.1 ทรัพย์สินถาวรหลักภายในประเทศ

ธนาคารเป็นเจ้าของกรรมสิทธิ์เหนือที่ดินและอาคารอันเป็นที่ตั้งสำนักงานใหญ่
ซึ่งประกอบด้วยอาคารนานาเหนือ ตั้งอยู่ที่ เลขที่ 35 ถนนสุขุมวิท แขวงคลองเตยเหนือ เขตวัฒนา
กรุงเทพฯ 10110 มีเนื้อที่ 7 ไร่ 0 งาน 86.4 ตารางวา และอาคารสุขุมวิท ตั้งอยู่ที่ เลขที่ 10
ถนนสุขุมวิท แขวงคลองเตย เขตคลองเตย กรุงเทพฯ 10110 มีเนื้อที่ 2 ไร่ 1 งาน 52.9
ตารางวา เป็นกรรมสิทธิ์ของธนาคาร ทั้งนี้ ธนาคารมีสาขาในประเทศจำนวน 832 สาขา
(รวมสำนักนานาเหนือ)

ธนาคารและบริษัทย่อยมีที่ดิน อาคาร และอุปกรณ์สุทธิ ณ วันที่ 31 ธันวาคม 2551 รวม 22,555
ล้านบาท โดยมีรายละเอียดดังนี้

  ----------------------------- -------------- ------------ --------------
                                                            หน่วย : ล้านบาท

                                               ราคาทุน       

                                31 ธ.ค. 49     31 ธ.ค. 50   31 ธ.ค. 51

  ที่ดิน                                                       

  ราคาทุนเดิม                     5,873          5,849        5,882

  ส่วนที่ตีราคาเพิ่ม                  5,977          5,972        5,972

  อาคาร                                                     

  ราคาทุนเดิม                     9,673          9,994        10,036

  อุปกรณ์                         11,875         10,775       13,411

  อื่น ๆ                          97             55           96

  รวม                           33,495         32,645       35,397

  หัก ค่าเสื่อมราคาสะสม             9,661          10,751       12,672

  หัก ค่าเผื่อด้อยค่า                 170            152          170

  ที่ดิน อาคาร และอุปกรณ์สุทธิ         23,664         21,742       22,555
  ----------------------------- -------------- ------------ --------------

+-------------------------------------+--------------------------------+
| ตารางแสดงลักษณะกรร                   |                                |
| มสิทธิ์และอายุสัญญาเช่าพื้นที่อาคารที่ทำการสาขา |                                |
| ณ วันที่ 31 ธันวาคม 2551                |                                |
+-------------------------------------+--------------------------------+
| ประเภทกรรมสิทธิ์                       | จำนวนสาขาในประเทศ              |
+-------------------------------------+--------------------------------+
| 1. เอกสิทธิ์การครอบครองจากการซื้อ        | 472                            |
+-------------------------------------+--------------------------------+
| 2. กรรมสิทธิ์การเช่า                    | 360                            |
+-------------------------------------+--------------------------------+
| -   ระยะเวลาสัญญาเช่าไม่เกิน 3 ปี        | 322                            |
+-------------------------------------+--------------------------------+
| -   ระยะเวลาสัญญาเช่ามากกว่า 3 ปี – 5 ปี | 8                              |
+-------------------------------------+--------------------------------+
| -   ระยะเวลาสัญญาเช่ามากกว่า 5 ปี ขึ้นไป  | 30                             |
+-------------------------------------+--------------------------------+
| รวม                                 | 832                            |
+-------------------------------------+--------------------------------+
|                                     |                                |
+-------------------------------------+--------------------------------+

5.1.2 ทรัพย์สินถาวรหลักในต่างประเทศ

  ธนาคารมีสาขาในต่างประเทศ รวม 6 ประเทศ 7 สาขา ได้แก่

+--------------------------------+-------------------------------------+
| ชื่อสาขา                         | ประเทศ                              |
+--------------------------------+-------------------------------------+
| 1.ลอสแองเจลิส                   |   สหรัฐอเมริกา                        |
+--------------------------------+-------------------------------------+
| 2.สิงคโปร์                       |   สิงคโปร์                            |
+--------------------------------+-------------------------------------+
| 3.มุมไบ                         |   อินเดีย                             |
+--------------------------------+-------------------------------------+
| 4.คุนหมิง                        |   สาธารณรัฐประชาชนจีน                 |
+--------------------------------+-------------------------------------+
| 5.นครหลวงเวียงจันทน์              |   สาธารณรัฐประชาธิปไตยประชาชนลาว      |
+--------------------------------+-------------------------------------+
| 6.พนมเปญ                       |   กัมพูชาประชาธิปไตย                   |
+--------------------------------+-------------------------------------+
| 7.ย่อยจังหวัดเสียมเรียบ             |   กัมพูชาประชาธิปไตย                   |
+--------------------------------+-------------------------------------+

อาคารที่ทำการของสาขา กรรมสิทธิ์การถือครองเป็นลักษณะการเช่า
มีเพียงสาขาพนมเปญเพียงแห่งเดียวที่ธนาคารซื้ออาคารลักษณะบ้านพัก พร้อมที่ดิน

1.  นโยบายที่เกี่ยวเนื่องกับการให้สินเชื่อ

    1.  นโยบายการให้สินเชื่อและหลักประกันการให้สินเชื่อ

-   นโยบายการให้สินเชื่อ

ธนาคารกำหนดให้มีการทบทวนนโยบายสินเชื่ออย่างน้อยปีละ 1 ครั้ง
หรือเมื่อมีเหตุที่ควรปรับปรุงเพื่อให้เหมาะสมและสอดคล้องกับกระบวนการบริหารสินเชื่อ
รวมถึงการสนับสนุนกลยุทธ์และเป้าหมายทางธุรกิจของธนาคารในการตอบสนองความต้องการของลูกค้า
โดยการปรับปรุงอำนาจในการอนุมัติสินเชื่อ และปรับปรุงโครงสร้างหนี้
เพื่อให้การอนุมัติและปรับปรุงโครงสร้างหนี้มีแนวทางปฏิบัติที่เป็นมาตรฐานเดียวกันและมีความคล่องตัว
ภายใต้หลักการสำคัญ คือ การพิจารณาและอนุมัติสินเชื่อ และปรับปรุงโครงสร้างหนี้
ให้กระทำในรูปของคณะบุคคลตั้งแต่ 3 คนขึ้นไป
โดยคำนึงถึงการบริหารความเสี่ยงในระดับที่ธนาคารยอมรับได้
และให้ถือปฏิบัติตามนโยบายและระเบียบดังกล่าวอย่างเคร่งครัด

นโยบายสินเชื่อประกอบด้วย 3 ส่วนหลัก ดังนี้

1)  การวางแผนสินเชื่อของธนาคาร (Portfolio Planning)
    เป็นขั้นตอนการวิเคราะห์การให้สินเชื่อโดยรวมของธนาคาร วางแผนกำหนดกลุ่มเป้าหมาย
    การกระจายความเสี่ยงด้านสินเชื่อของแต่ละอุตสาหกรรม
    รวมทั้งกำหนดพื้นที่และเขตเป้าหมายการให้สินเชื่อ
    เพื่อให้สายงานอำนวยสินเชื่อนำนโยบายดังกล่าวไปใช้วางแผนและกำหนดกลยุทธ์สินเชื่อที่อยู่ในความรับผิดชอบต่อไป

2)  การพิจารณาและอนุมัติสินเชื่อ (Portfolio Acquisition)
    เป็นขั้นตอนการกำหนดนโยบายในการพิจารณาและอนุมัติสินเชื่อ ประกอบด้วย
    หลักการให้สินเชื่อ เครื่องมือที่ใช้ในการพิจารณาสินเชื่อ นโยบายในการกำหนดราคา
    หลักเกณฑ์การพิจารณาวงเงินสินเชื่อ ระยะเวลาชำระหนี้คืนและหลักประกัน

3)  การติดตามดูแลสินเชื่อ (Portfolio Maintenance)
    เป็นขั้นตอนการกำหนดนโยบายในการติดตามดูแลสินเชื่อ และการรายงานความเสี่ยง
    ประกอบด้วย แนวทางในการติดตามดูแลสินเชื่อหลังการอนุมัติ
    แนวทางการติดตามลูกค้าในเชิงป้องกัน การเร่งรัดและการปรับปรุงหนี้ การสอบทานสินเชื่อ
    รวมถึงการประเมินผลการดำเนินงานและการรายงาน

-   การพิจารณาหลักประกันสินเชื่อ

การให้สินเชื่อของธนาคารโดยทั่วไปจะต้องมีหลักประกัน ได้แก่ เงินฝากธนาคาร ตั๋วเงิน
พันธบัตรรัฐบาล พันธบัตรรัฐวิสาหกิจ อสังหาริมทรัพย์ที่ปราศจากภาระผูกพัน เครื่องจักรจดทะเบียน
สิทธิการเช่าที่ดินหรืออาคาร และสินค้าในคลังสินค้าของลูกหนี้หรือบุคคลอื่น
โดยธนาคารจะพิจารณาหลักประกันที่มีความมั่นคง
และสามารถเปลี่ยนเป็นเงินสดหรือเปลี่ยนมือได้เร็ว
โดยปกติธนาคารจะมีสิทธิในหลักประกันเป็นลำดับแรก ยกเว้นในกรณีที่จำเป็นจริง ๆ เท่านั้น
ธนาคารจึงจะเป็นผู้รับประโยชน์ในหลักประกันร่วมกับเจ้าหนี้รายอื่น
หรือมีสิทธิในหลักประกันในลำดับรองจากเจ้าหนี้รายอื่น

กรณีการให้สินเชื่อแก่อุตสาหกรรมขนาดกลางและขนาดย่อม
หรือการให้สินเชื่อแก่บริษัทในเครือของลูกหนี้ ธนาคารจะเจรจาให้บริษัทแม่ของลูกหนี้ค้ำประกันเงินกู้
และขอให้มีการค้ำประกันจากบุคคลที่เกี่ยวข้อง สำหรับเงินกู้ไม่มีหลักประกัน
ส่วนใหญ่จะเป็นเงินกู้ระยะสั้นที่ให้กับลูกค้าธุรกิจขนาดใหญ่ที่มีฐานะทางการเงินดี
มีกระแสเงินสดที่เพียงพอชำระหนี้ มีการตรวจสอบรับรองงบการเงินจากผู้ตรวจสอบบัญชีที่เชื่อถือได้
หรือเป็นบริษัทที่จดทะเบียนในตลาดหลักทรัพย์แห่งประเทศไทย
รวมทั้งบริษัทข้ามชาติที่ประกอบธุรกิจในประเทศ เงินกู้ให้แก่หน่วยงานของรัฐ
และแก่สถาบันการเงินอื่น

ธนาคารกำหนดให้ผู้กู้ใช้สินทรัพย์ที่เป็นสถานประกอบการเป็นหลักประกันสินเชื่อ
ส่วนการให้สินเชื่อโครงการกำหนดให้ค้ำประกันด้วยสินทรัพย์ของโครงการ
ทั้งนี้ธนาคารกำหนดว่าให้มีการประเมินราคาหลักทรัพย์
โดยใช้ทั้งผู้ประเมินราคาอิสระจากภายนอกซึ่งมีรายชื่ออยู่ในทะเบียนของสำนักงานคณะกรรมการกำกับหลักทรัพย์และตลาดหลักทรัพย์
และผู้ประเมินที่เป็นพนักงานของธนาคารซึ่งมีความรู้ความชำนาญ ทั้งนี้
เพื่อให้การประเมินราคาเป็นไปตามมาตรฐานวิชาชีพ
โดยธนาคารกำหนดให้มีการทบทวนราคาประเมินหลักประกันให้เป็นปัจจุบันอย่างสม่ำเสมอ
สอดคล้องกับเกณฑ์ของธนาคารแห่งประเทศไทย

5.2.2 นโยบายการควบคุมดูแล การอนุมัติสินเชื่อ และการติดตามลูกหนี้

-   นโยบายการควบคุมดูแลความเสี่ยงด้านสินเชื่อโดยรวม (Portfolio Management)

ธนาคารมีการกำหนดวงเงินสูงสุดสำหรับลูกค้ารายใดรายหนึ่ง
และวงเงินสูงสุดสำหรับอุตสาหกรรมแต่ละประเภท เพื่อมิให้เกิดการกระจุกตัวของเงินให้สินเชื่อ
กำหนดพื้นที่เป้าหมายและประเภทธุรกิจเป้าหมาย
เพื่อให้การขยายสินเชื่อของธนาคารมีทิศทางที่ชัดเจนและเป็นไปตามเป้าหมาย
พร้อมทั้งกำหนดแนวทางการให้สินเชื่อแก่บุคคล และ/หรือ กิจการที่มีส่วนเกี่ยวข้องกับธนาคาร

-   การอนุมัติสินเชื่อ

-   เครื่องมือที่ใช้ในการอนุมัติ

การพิจารณาอนุมัติสินเชื่อทุกครั้งจะต้องประเมินความเสี่ยงและใช้เครื่องมือที่ธนาคารกำหนด
โดยการพิจารณาสินเชื่อเพื่อการอุปโภคบริโภคและสินเชื่อธุรกิจขนาดเล็ก
ให้ใช้ระบบการให้คะแนนตามปัจจัยต่างๆ (Credit Scoring) และ Rule Based Lending -
Medium (RBL-Medium) เป็นเครื่องมือ
ส่วนการพิจารณาสินเชื่อธุรกิจขนาดใหญ่และธุรกิจขนาดกลาง
ธนาคารกำหนดให้มีการจัดอันดับความเสี่ยงของลูกค้า (Credit Risk Rating) ทุกราย
และการกำหนดราคาให้พิจารณาจากผลตอบแทนที่จะสะท้อนความเสี่ยง (Risk Adjusted Return
On Capital : RAROC) และให้ใช้แบบฟอร์มรายงานการขออนุมัติสินเชื่อธุรกิจ (Credit
Application Form) ตามที่กำหนด

-   อำนาจอนุมัติ

การอนุมัติสินเชื่อและการปรับปรุงโครงสร้างหนี้
จะกระทำในรูปของคณะกรรมการสินเชื่อหรือคณะบุคคล
โดยกำหนดอำนาจอนุมัติตามระดับความเสี่ยงของประเภทสินเชื่อและวงเงินรวมของลูกค้า
การพิจารณาอนุมัติสินเชื่อแก่ลูกค้ารายใดรายหนึ่งในกลุ่มจะต้องพิจารณาอันดับความเสี่ยง
วงเงินสินเชื่อ และภาระหนี้ของกลุ่ม ประกอบด้วยทุกครั้ง
และจะใช้อำนาจการอนุมัติสินเชื่อกับการอนุมัติลูกค้าทั้งกลุ่มสำหรับสินเชื่อประเภทที่มีความเสี่ยงสูง
ทั้งนี้ เพื่อควบคุมความเสี่ยงและ Total Exposure
ของลูกค้าและกลุ่มลูกค้าให้อยู่ในระดับที่ยอมรับได้

การพิจารณาอนุมัติสินเชื่อจะพิจารณาปัจจัยต่างๆ ตามหลักการให้สินเชื่อ ได้แก่
วัตถุประสงค์ในการขอ/การใช้สินเชื่อ แหล่งเงินที่ผู้ขอสินเชื่อจะนำมาชำระคืน
ซึ่งจะต้องมีการตรวจสอบความสามารถในการชำระหนี้ของผู้ขอสินเชื่อจากหลายปัจจัย
ปัจจัยเสี่ยงที่ทำให้ธนาคารไม่ได้รับชำระหนี้คืน และการประเมินความเสี่ยงของผู้ขอสินเชื่อ
ในกรณีที่ผู้ขอสินเชื่อประกอบธุรกิจ ธนาคารจะวิเคราะห์แนวโน้มอุตสาหกรรม
สถานะและความสามารถทางธุรกิจของผู้ขอสินเชื่อ วิเคราะห์งบการเงิน
พร้อมทั้งกำหนดหลักประกันและเงื่อนไขต่าง ๆ เพื่อลดความเสี่ยงตามความเหมาะสม

-   การติดตามลูกหนี้

ธนาคารกำหนดให้เจ้าหน้าที่สินเชื่อติดตามดูแลสินเชื่อภายหลังการอนุมัติอย่างใกล้ชิดด้วยการออกเยี่ยมเยียนลูกค้าอย่างสม่ำเสมอ
เพื่อติดตามการใช้วงเงินให้เป็นไปตามเงื่อนไข
รวมทั้งติดตามความคืบหน้าของกิจการและความเป็นไปของลูกค้า
นอกจากนี้ยังกำหนดให้มีการติดตามลูกค้าในเชิงป้องกัน
โดยให้เจ้าหน้าที่สินเชื่อติดตามสัญญาณเตือนล่วงหน้าเกี่ยวกับคุณภาพสินเชื่อของลูกค้า
ติดตามและทบทวนงบการเงิน แผนธุรกิจ และทบทวนการจัดอันดับความเสี่ยงของลูกค้า ตลอดจน
การประเมินมูลค่าหลักประกันและการประกันภัย

เจ้าหน้าที่สินเชื่อจะติดตามดูแลลูกค้ารายย่อย จากพฤติกรรมการใช้วงเงิน
และพฤติกรรมการชำระเงิน เพื่อควบคุมสินเชื่อใหม่มิให้เป็น NPLs นอกจากนี้
ธนาคารกำหนดเป้าหมายให้ลดยอด NPLs ลงทุกปี โดยสร้างและพัฒนาระบบงานโครงการเร่งลด
NPLs ทั้งนี้หากลูกค้ารายใดมีสัญญาณบ่งชี้ว่าจะเริ่มมีปัญหา (Watch List)
แม้จะยังไม่เริ่มค้างชำระก็ตาม เจ้าหน้าที่ผู้รับผิดชอบก็จะดำเนินการติดตามอย่างต่อเนื่อง
และหาแนวทางป้องกันเพื่อมิให้เป็น NPLs และหากลูกค้ารายใดเป็น NPLs แล้ว
ธนาคารได้กำหนดมาตรการให้ทำการปรับปรุงโครงสร้างหนี้ควบคู่ไปกับการดำเนินการทางกฎหมายเพื่อให้การจัดการ
NPLs เป็นไปอย่างรวดเร็วและมีประสิทธิภาพ

5.2.3 นโยบายการจัดชั้นสินเชื่อ

-   แนวทางการจัดชั้นสินเชื่อ

ธนาคารได้ดําเนินการจัดชั้นสินเชื่อ และกันเงินสํารองค่าเผื่อหนี้สงสัยจะสูญ
ตามหลักเกณฑ์ของธนาคารแห่งประเทศไทย
ประกอบกับมีระบบการสอบทานสินเชื่อตามมาตรฐานของธนาคารแห่งประเทศไทย นอกจากนี้
สํานักงานการตรวจเงินแผนดินไดมีการสอบทาน/ตรวจสอบงบการเงินของธนาคารเปนรายไตรมาส

-   หลักเกณฑ์ในการจัดชั้นสินเชื่อ

ธนาคารมีนโยบายการจัดชั้นสินเชื่อ ตามประกาศธนาคารแห่งประเทศไทย
เรื่องหลักเกณฑ์การจัดชั้นและการกันเงินสำรองของสถาบันการเงิน ลงวันที่ 3 สิงหาคม 2551
โดยมีสาระสำคัญของการจัดชั้นสินเชื่อ ในการกําหนดใหธนาคารจัดชั้นสินเชื่อ ออกเป็น 6 ระดับ
และกําหนดการกันเงินสํารองค่าเผื่อหนี้สงสัยจะสูญตามการจัดชั้นสินเชื่อ
หลักเกณฑดังกลาวกําหนดวา สินเชื่อคุณภาพดีจะถูกแบ่งออกเป็น สินเชื่อจัดชั้นปกติ (Normal)
และสินเชื่อจัดชั้นกลาวถึงเป็นพิเศษ (Special Mentioned)
กลาว คือ

1)  สินเชื่อจัดชั้นปกติ คือ สินเชื่อที่ไม่มีสัญญาณของการผิดนัดชำระหนี้
    และไมนาจะทําใหธนาคารตองรับภาระขาดทุน

2)  สินเชื่อจัดชั้นกลาวถึงเปนพิเศษ คือ
    สินเชื่อที่มีสิ่งบงชี้ถึงปญหาวาหากไมแกไขใหถูกตองอาจมีผลกระทบถึงความสามารถของผูกูในการชำระหนี้ได
    โดยปกติแลวสินเชื่อที่ค้างชำระเงินต้นหรือดอกเบี้ยเกินกว่า 1 เดือนแต่ไม่เกิน 3
    เดือนนับแต่วันถึงกำหนดชำระจะถูกจัดชั้นเป็นสินเชื่อจัดชั้นกลาวถึงเปนพิเศษ

สินเชื่อดอยคุณภาพ (NPLs) จะถูกแบ่งเป็น 4 ระดับดังตอไปนี้ คือ
เงินให้สินเชื่อจัดชั้นตํ่ากวามาตรฐาน สงสัย
สงสัยจะสูญ และสูญ โดยการจัดชั้นดังกลาวขึ้นอยูกับระยะเวลาที่สินเชื่อนั้นค้างชําระ
และขอพิจารณาอื่นเกี่ยวกับคุณภาพของสินเชื่อ เชน โอกาสทางธุรกิจของผู้กู้

1)  สินเชื่อจัดชั้นตํ่ากวามาตรฐาน คือ
    สินเชื่อที่มีความเปนไปไดที่ธนาคารจะตองรับภาระขาดทุนหากปัญหาที่มีอยูนั้นไมไดรับการแกไขอยางถูกตอง
    และมีความไมแนนอนบางประการเกี่ยวกับความสามารถในการชําระหนี้ของผูกู ทั้งนี้
    สินเชื่อที่ค้างชำระเงินต้นหรือดอกเบี้ยเกินกว่า 3 เดือนแตไมเกิน 6
    เดือนนับแต่วันถึงกำหนดชำระจะถูกจัดชั้นเปนสินเชื่อจัดชั้นตํ่ากว่ามาตรฐาน

2)  สินเชื่อจัดชั้นสงสัย คือ สินเชื่อที่มีการดอยคามากกวาสินเชื่อจัดชั้นตํ่ากวามาตรฐาน
    และไมนาจะชําระคืนไดเต็มจํานวน ทั้งนี้ สินเชื่อที่ค้างชำระเงินต้นหรือดอกเบี้ยเกินกว่า 6
    เดือนแตไมเกิน 1 ป นับแต่วันถึงกำหนดชำระ หรือมีคุณสมบัติอื่น ๆ
    ตามที่ธนาคารแหงประเทศไทยกําหนดจะถูกจัดชั้นเปนสินเชื่อจัดชั้นสงสัย

3)  สินเชื่อจัดชั้นสงสัยจะสูญ คือ สินเชื่อที่ค้างชําระเงินต้นหรือดอกเบี้ยเกิน 1
    ปขึ้นไปนับแต่วันถึงกำหนดชำระ หรือมีคุณสมบัติอื่น ๆ
    ตามที่ธนาคารแห่งประเทศไทยกําหนดจะถูกจัดชั้นเปนสินเชื่อจัดชั้นสงสัยจะสูญ

4)  สินเชื่อจัดชั้นสูญ คือ
    สินเชื่อที่มีคุณสมบัติตามที่ธนาคารแห่งประเทศไทยกําหนดที่บงชี้ไดวาการชําระ
    เงินต้นและดอกเบี้ยจะไมเกิดขึ้น

ตามประกาศของธนาคารแห่งประเทศไทย ลงวันที่ 3 สิงหาคม 2551 เงินให้สินเชื่อด้อยคุณภาพ (NPLs) หมายถึง เงินให้สินเชื่อจัดชั้นต่ำกว่ามาตรฐาน สงสัย สงสัยจะสูญ และสูญ ตามหลักเกณฑ์การจัดชั้นในประกาศธนาคารแห่งประเทศไทย เรื่อง หลักเกณฑ์การจัดชั้นและการกันเงินสำรองของสถาบันการเงิน

สำหรับลูกหนี้ที่ปรับปรุงโครงสร้างหนี้ตามหลักเกณฑ์ที่ธนาคารแห่งประเทศไทยกำหนด หากลูกหนี้สามารถปฏิบัติตามเงื่อนไขการปรับปรุงโครงสร้างหนี้ได้ โดยชำระเงินตามสัญญาปรับปรุงโครงสร้างหนี้ใหม่ติดต่อกันไม่น้อยกว่า 3 เดือน หรือ 3 งวดการชำระเงิน แล้วแต่ระยะเวลาใดจะนานกว่า ให้ถือเป็นลูกหนี้จัดชั้นปกติ ในระหว่างติดตามผลการปฏิบัติตามเงื่อนไขการปรับปรุงโครงสร้างหนี้ ให้ดำเนินการ ดังนี้

ลูกหนี้ที่ถูกจัดชั้นเป็นสงสัยจะสูญ หรือสงสัย ให้จัดชั้นเป็นต่ำกว่ามาตรฐาน

ลูกหนี้ที่ถูกจัดชั้นเป็นต่ำกว่ามาตรฐาน หรือกล่าวถึงเป็นพิเศษให้คงจัดชั้นเช่นเดิม

 ในกรณีที่ลูกหนี้ไม่สามารถปฏิบัติตามเงื่อนไขการชำระหนี้ใหม่ ให้นับระยะเวลาการค้างชำระรวมกับระยะเวลาการค้างชำระก่อนการปรับปรุงโครงสร้างหนี้ แล้วพิจารณาจัดชั้นตามหลักเกณฑ์การจัดชั้นเพื่อการกันเงินสำรองตามเกณฑ์ของธนาคารแห่งประเทศไทยต่อไป

3) สำหรับลูกหนี้ที่ทำการปรับปรุงโครงสร้างหนี้ตามหลักเกณฑ์การปรับปรุงโครงสร้างหนี้ที่ธนาคารแห่งประเทศไทยกำหนด และเข้าเงื่อนไขข้อใดข้อหนึ่งดังต่อไปนี้ ธนาคารสามารถจัดชั้นลูกหนี้ดังกล่าวเป็นชั้นปกติได้ทันทีโดยไม่ต้องรอติดตามผลการปฏิบัติตามเงื่อนไขการปรับปรุงโครงสร้างหนี้

ลูกหนี้ที่สามารถชำระดอกเบี้ยได้ไม่ต่ำกว่าอัตราดอกเบี้ยในตลาด (Market Interest Rate) โดยไม่มีช่วงปลอดการชำระดอกเบี้ย แต่อาจมีช่วงปลอดชำระเงินต้นได้

ลูกหนี้ที่มีส่วนสูญเสียจากการปรับปรุงโครงสร้างหนี้ไม่ต่ำกว่าร้อยละ 20 ของยอดหนี้ตามบัญชีก่อนการปรับปรุงโครงสร้างหนี้ ซึ่งได้มีการตัดออกจากบัญชีแล้ว หรือได้มีการกันเงินสำรองในอัตราดังกล่าวครบถ้วนแล้ว โดยหนี้ส่วนที่เหลือได้มีการวิเคราะห์ฐานะและกิจการของลูกหนี้ ตลอดจนกระแสเงินสดอย่างมีหลักเกณฑ์ สมเหตุสมผล และมีหลักฐานประกอบจนเชื่อได้แน่นอนว่าลูกหนี้สามารถปฏิบัติตามสัญญาการปรับปรุงโครงสร้างหนี้ได้

ลูกหนี้ในลักษณะ Loan Syndication หรือมีเจาหนี้หลายราย ซึ่งบรรดาเจาหนี้ไดตกลงปรับปรุงโครงสร้างหนี้รวมกันได และสามารถแสดงหลักฐานการวิเคราะห์ฐานะและกิจการของลูกหนี้ ตลอดจนกระแสเงินสดอยางมีหลักเกณฑ สมเหตุสมผล และมีความเป็นไปไดแน่นอนที่ลูกหนี้จะปฏิบัติตามสัญญาการปรับปรุงโครงสรางหนี้ได

  3.4) กรณีที่ธนาคารไดฟองรองลูกหนี้
  ตอมาไดมีการตกลงทําสัญญาประนีประนอมยอมความและศาลไดมีคําพิพากษาตามยอมแลว
  และกรณีที่ธนาคารไดฟองรองลูกหนี้ตามกฎหมายวาดวยการลมละลาย
  และศาลไดมีคําสั่งเห็นชอบตามคําขอประนอมหนี้หรือแผนฟนฟูกิจการของลูกหนี้แล้ว

4) กรณีที่ธนาคารได้ทําการปรับปรุงโครงสรางหนี้ โดยไดรับความเห็นชอบจากธนาคารแห่งประเทศไทยหรือคณะกรรมการเพื่อสงเสริมการปรับปรุงโครงสรางหนี้ ใหธนาคารจัดชั้นลูกหนี้ดังกล่าวเป็นชั้นปกติไดทันทีโดยไมตองรอติดตามผลการปฏิบัติตามเงื่อนไขการปรับปรุงโครงสรางหนี้

  5) ในกรณีที่เห็นว่ามีข้อผิดสังเกตในการปรับปรุงโครงสร้างหนี้
  ธนาคารแห่งประเทศไทยอาจสั่งการให้มีการแก้ไข
  หรือให้ธนาคารหาผู้เชี่ยวชาญอิสระมาประเมินหรือทบทวนการปรับปรุงโครงสร้างหนี้
  หรือสั่งการให้เปลี่ยนแปลงการจัดชั้นและการกันเงินสำรองสำหรับลูกหนี้ในแต่ละรายได้

5.2.4 นโยบายการกันเงินสำรองค่าเผื่อหนี้สงสัยจะสูญ

วิกฤติเศรษฐกิจในช่วงที่ผ่านมาทำให้ธนาคารจำเป็นต้องดูแลคุณภาพสินเชื่ออย่างระมัดระวัง
โดยมีนโยบายการกันเงินสำรองค่าเผื่อหนี้สงสัยจะสูญสูงกว่าจำนวนที่ต้องกันตามเกณฑ์ของธนาคารแห่งประเทศไทย
ทั้งนี้ โดยคำนึงถึงโอกาสที่ลูกหนี้ที่ปรับปรุงโครงสร้างหนี้จะกลับมาเป็น NPLs อีก

ธนาคารได้กำหนดให้ทำการกันเงินสำรองค่าเผื่อหนี้สงสัยจะสูญไม่น้อยกว่าจำนวนที่ธนาคารแห่งประเทศไทยกำหนด
ดังนี้

1)  เงินสำรองค่าเผื่อหนี้สงสัยจะสูญตามเกณฑ์ธนาคารแห่งประเทศไทย หมายถึง
    เงินสำรองค่าเผื่อหนี้สงสัยจะสูญตามประกาศของธนาคารแห่งประเทศไทย เรื่อง
    หลักเกณฑ์การจัดชั้นและการกันเงินสำรองของสถาบันการเงิน

2)  เงินสำรองค่าเผื่อหนี้สงสัยจะสูญทั่วไป หมายถึง
    เงินสำรองค่าเผื่อหนี้สงสัยจะสูญเพิ่มเติมนอกเหนือจากเงินสำรองค่าเผื่อหนี้สงสัยจะสูญตามเกณฑ์ธนาคารแห่งประเทศไทย
    โดยพิจารณาตามหลักความรอบคอบ (Prudent Banking) ดังนี้

  2.1) เงินสำรองค่าเผื่อหนี้สงสัยจะสูญทั่วไปเฉพาะราย หมายถึง
  เงินสำรองค่าเผื่อหนี้สงสัยจะสูญที่กันเพิ่มเติมสำหรับลูกหนี้บางรายที่อาจจะได้รับผลกระทบจากความไม่แน่นอนของภาวะเศรษฐกิจ
  หรือภาวะธุรกิจของลูกหนี้

2.  เงินสำรองค่าเผื่อหนี้สงสัยจะสูญทั่วไปโดยรวม หมายถึง
    เงินสำรองที่ธนาคารกันเป็นภาพรวมไม่เจาะจงรายใดรายหนึ่ง
    เพื่อให้อัตราส่วนเงินสำรองทั้งสิ้นต่อเงินสำรองตามเกณฑ์ธนาคารแห่งประเทศไทยใกล้เคียงกับกลุ่มธนาคารพาณิชย์ขนาดใหญ่
    โดยจะทยอยกันเงินสำรองตามที่ธนาคารเห็นสมควร

ธนาคารจะตองกันเงินสำรองโดยคํานวณตามอัตรารอยละของราคาตามบัญชีของลูกหนี้ตามประกาศของธนาคารแห่งประเทศไทย
ดังนี้

1)  สินเชื่อจัดชั้นปกติ ไมตํ่ากวารอยละ 1

2)  สินเชื่อจัดชั้นกลาวถึงเปนพิเศษ ไมตํ่ากวารอยละ 2

3)  สินเชื่อจัดชั้นตํ่ากวามาตรฐาน ไมตํ่ากวาร้อยละ 100

4)  สินเชื่อจัดชั้นสงสัย ไม่ต่ำกว่าร้อยละ 100

5)  สินเชื่อจัดชั้นสงสัยจะสูญ ไม่ต่ำกว่ารอยละ 100

ธนาคารสามารถนำมูลค่าของหลักประกันมาหักออกจากราคาตามบัญชีของลูกหนี้ก่อนการกันเงินสำรอง
โดยธนาคารเลือกที่จะนำหลักประกันมาหักออกจากบัญชีใดของลูกหนี้ก่อนก็ได้
มูลค่าของหลักประกันที่นำมาหักได้จะต้องไม่สูงเกินกว่า วงเงินที่ระบุในสัญญาจำนำ สัญญาจำนอง
สัญญาค้ำประกัน หรือสัญญาหลักประกันอื่นแล้วแต่กรณี ประเภทของหลักประกัน มูลค่าที่จะนำมาหักได้
รวมทั้งความถี่ในการประเมินราคาหลักประกันแต่ละประเภท
เป็นไปตามประเภทของหลักประกันและมูลค่าของหลักประกันที่สามารถนำมาหักออกจากราคาตามบัญชีของลูกหนี้ก่อนการกันเงินสำรองตามที่ธนาคารแห่งประเทศไทยกำหนด

ทั้งนี้ การกันสำรองดังกล่าวข้างต้น
ได้ถูกปรับปรุงโดยนโยบายใหม่ของธนาคารแห่งประเทศไทยตามมาตรฐานการบัญชีระหว่างประเทศ
(International Accounting Standard – IAS) ฉบับที่ 39 เรื่อง
การรับรู้และการวัดมูลค่าตราสารทางการเงิน ดังนี้

ธนาคารกันเงินสำรองลูกหนี้ NPLs ในอัตราร้อยละ 100
สำหรับส่วนต่างระหว่างยอดหนี้คงค้างตามบัญชีของลูกหนี้กับมูลค่าปัจจุบันของกระแสเงินสดที่คาดว่าจะได้รับจากลูกหนี้
หรือมูลค่าปัจจุบันของกระแสเงินสดที่คาดว่าจะได้รับจากการจำหน่ายหลักประกัน
หรือมูลค่าของหลักประกันที่สามารถนำมาหักออกจากราคาตามบัญชีของลูกหนี้ก่อนการกันเงินสำรอง
ตามที่ธนาคารแห่งประเทศไทยกำหนด

ธนาคารแห่งประเทศไทยได้กำหนดระยะเวลาการกันเงินสำรองไว้ ดังนี้

1)  ลูกหนี้ที่ศาลมีคำพิพากษาแล้ว หรืออยู่ระหว่างบังคับคดี และลูกหนี้ที่อยู่ระหว่างดำเนินคดี
    กันเงินสำรองตั้งแต่งวดการบัญชีหลังของปี 2549 เป็นต้นไป

2)  ลูกหนี้ที่ถูกจัดเป็นสินเชื่อจัดชั้นสงสัยจะสูญ และชั้นสงสัย
    กันเงินสำรองตั้งแต่งวดการบัญชีแรกของปี 2550 เป็นต้นไป

3)  ลูกหนี้ที่ถูกจัดเป็นสินเชื่อจัดชั้นต่ำกว่ามาตรฐาน กันเงินสำรองตั้งแต่งวดการบัญชีหลังของปี
    2550 เป็นต้นไป

  ทั้งนี้ ธนาคารได้กันเงินสำรองไว้ครบถ้วนตามเกณฑ์ของธนาคารแห่งประเทศไทยแล้ว

5.2.5
นโยบาย/เงื่อนไขการรับรู้รายได้ตามเกณฑ์ของธนาคารและเกณฑ์ของธนาคารแห่งประเทศไทย

นโยบายการรับรู้รายได้ดอกเบี้ยของธนาคารนั้น
กำหนดให้รายได้ดอกเบี้ยรับรู้ตามเกณฑ์สัดส่วนของเวลา โดยต้องคำนึงถึงอัตราผลตอบแทนที่แท้จริง
ยกเว้นดอกเบี้ยจากเงินให้กู้ยืมที่ค้างชำระเกินกว่า 3 เดือน
ทุกรายนับจากวันครบกำหนดชำระเงินต้นหรือดอกเบี้ยแล้วแต่อย่างใดจะถึงก่อน
จะรับรู้รายได้เฉพาะที่ได้รับจริง และตั้งแต่วันที่ 1 มกราคม 2543
ธนาคารได้บันทึกยกเลิกรายได้ดอกเบี้ยเงินให้กู้ยืมที่ได้บันทึกเป็นรายได้ไว้แล้วสำหรับลูกหนี้รายที่ค้างชำระเกินกว่า
3 เดือน
ซึ่งการบันทึกยกเลิกรายได้นี้จะดำเนินการเฉพาะรายที่ธนาคารได้บันทึกบัญชีเป็นรายได้ตั้งแต่วันที่ 1
มกราคม 2543 และรับรู้เป็นรายได้เฉพาะที่ได้รับชำระจริง
ซึ่งเป็นไปตามหลักเกณฑ์ที่ธนาคารแห่งประเทศไทยกำหนด

6.  นโยบายในการลด NPLs ของธนาคาร

ธนาคารกำหนดเป้าหมายให้หน่วยงานสินเชื่อ ป้องกันลูกหนี้ก่อนที่จะกลายเป็น NPLs และแก้ไขลูกหนี้
NPLs โดยมีระบบงานสำหรับติดตามดูแลลูกหนี้ NPLs โดยเฉพาะ

นอกจากนี้ ธนาคารได้มีโครงการเร่งดำเนินการกับลูกหนี้ NPLs
ที่ไม่มีความสามารถชำระหนี้แต่ยังมีหลักทรัพย์ประกันโดยกำหนดกลยุทธ์ในการรับโอนหลักทรัพย์ประกันชำระหนี้
และเร่งดำเนินคดีและเข้าซื้อทรัพย์จำนองจากการขายทอดตลาด

-   การปรับปรุงโครงสร้างหนี้

ธนาคารกำหนดเป้าหมายให้หน่วยงานสินเชื่อ ป้องกันลูกหนี้ก่อนที่จะกลายเป็น NPLs
รวมถึงแก้ไขลูกหนี้ NPLs และจัดตั้งสายงานปรับโครงสร้างหนี้สำหรับแก้ไขและติดตามดูแลลูกหนี้
NPLs ธุรกิจขนาดกลาง และ ขนาดใหญ่ที่มีความสลับซับซ้อน โดยเฉพาะ

ธนาคารมีนโยบายปรับปรุงโครงสร้างหนี้ โดยยึดถือแนวนโยบายการปรับปรุงโครงสร้างหนี้
ของธนาคารแห่งประเทศไทยเป็นสำคัญ

-   นโยบาย

เร่งรัดและปรับปรุงโครงสร้างหนี้อย่างรวดเร็วและมีประสิทธิภาพ โดยธนาคารไม่มีส่วนสูญเสีย
หรือมีส่วนสูญเสียน้อยที่สุดแล้วแต่กรณี เพื่อลดความเสียหายของธนาคาร

-   กลยุทธ์

  1) เร่งรัดการปรับปรุงหนี้ให้ได้ตามเป้าหมายที่กำหนด

  1.1) ศึกษาและจัดกลุ่มลูกหนี้เป็น 3 กลุ่ม ได้แก่ กลุ่มที่ยังดำเนินธุรกิจ (Active)
  กลุ่มที่หยุดดำเนินธุรกิจ (Non – Active) และกลุ่มที่ไม่สามารถติดต่อและเจรจาได้

2.  ศึกษาข้อมูลของลูกหนี้, สาเหตุของปัญหา และวางแผนแก้ไขเพื่อนำไปเจรจาต่อรองกับลูกหนี้

3.  เร่งเจรจากับลูกหนี้ทุกรายเพื่อกำหนดแนวทางปรับปรุงหนี้ร่วมกันเพื่อให้ได้ข้อยุติ

  2) ติดตามและควบคุมให้ลูกหนี้ที่ปรับปรุงหนี้แล้ว ให้ปฏิบัติตามเงื่อนไขที่กำหนดอย่างใกล้ชิด
  ตลอดจนทบทวนและปรับเปลี่ยนเงื่อนไข เพื่อให้ลูกหนี้สามารถปฏิบัติได้และไม่เป็นลูกหนี้
  Re-Entry NPLs ในภายหน้า

3)  ประเมินผลความคืบหน้าของผลงานโดยเปรียบเทียบกับเป้าหมายเป็นประจำทุกเดือน

4)  เร่งดำเนินการทางศาลกับลูกหนี้รายที่ไม่สามารถปรับปรุงโครงสร้างหนี้ จนถึงขั้นบังคับคดี
    ขายทอดตลาดและทำการสืบทรัพย์อื่น ๆ ของลูกหนี้ และผู้ค้ำประกัน
    โดยไม่ต้องรอให้ขายทอดตลาดทรัพย์จำนองเสร็จสิ้นก่อน

5)  ขายลูกหนี้ให้สถาบันการเงินอื่น โดยพิจารณาตามความเหมาะสม
    และมีคุณสมบัติอยู่ในเกณฑ์ที่จะขาย

-   ขั้นตอนการปรับปรุงโครงสร้างหนี้ของธนาคาร

1)  รวบรวมข้อมูล

2)  ตรวจสอบและวิเคราะห์ข้อมูล

3)  ประเมินขีดความสามารถและศักยภาพในการดำรงอยู่ขั้นพื้นฐาน

4)  ประเมินขีดความสามารถและศักยภาพในการดำรงอยู่ในอนาคต

5)  กำหนดทางเลือกในการปรับปรุงโครงสร้างหนี้

6)  วิเคราะห์ทางเลือกที่ต้นทุนต่ำที่สุดสำหรับธนาคาร
    ภายใต้เงื่อนไขที่ลูกหนี้จะสามารถปฏิบัติได้ตามแผนปรับปรุงโครงสร้างหนี้ได้จบกระบวนการ

    -   การดำเนินคดี

ธนาคารมีโครงการนำกระบวนการดำเนินคดี และ บังคับคดี เร่งรัดการชำระหนี้ของลูกหนี้ ควบคู่กับ
การเจรจาปรับโครงสร้างหนี้ เพื่อกระตุ้นให้ลูกหนี้เร่งเจรจาปรับโครงสร้างหนี้ และ ผ่อนชำระหนี้
ทำให้สถานะหนี้ของลูกหนี้ ถูกปรับเป็นหนี้ปกติ ทำให้คุณภาพหนี้โดยรวมดีขึ้น ลดการกันสำรอง
ซึ่งจะส่งผลถึงการเพิ่มขึ้นของกำไรของธนาคาร นอกจากนั้น จะยังคงกระบวนการเร่งรัดติดตามหนี้
สำหรับลูกหนี้ที่เริ่มมีการผิดนัด เพื่อป้องกันการเกิดสินเชื่อด้อยคุณภาพอีกทางหนึ่งด้วย

5.3 นโยบายการลงทุนในหลักทรัพย์

5.3.1 นโยบายเกี่ยวกับเงินลงทุนในหลักทรัพย์

ธนาคารกำหนดนโยบายเกี่ยวกับเงินลงทุนในหลักทรัพย์
เพื่อเป็นแนวทางในการบริหารการลงทุนทั้งตราสารทุนและ
ตราสารหนี้ เพื่อสร้างผลตอบแทนให้เหมาะสมกับระดับความเสี่ยงที่ธนาคารยอมรับได้
โดยสอดคล้องกับนโยบายการบริหารความเสี่ยง และกฎระเบียบของธนาคารและหน่วยงานกำกับ
รวมทั้งเพื่อเพิ่มรายได้และผลตอบแทนอื่นนอกเหนือจากดอกเบี้ยรับจากการให้สินเชื่อ
เพื่อส่งเสริมการดำเนินธุรกิจหลักของธนาคาร
และเป็นเครื่องมือในกระบวนการปรับปรุงโครงสร้างหนี้

5.3.2 หลักเกณฑ์ในการลงทุนในหลักทรัพย์ของธนาคาร

-   ตราสารหนี้

ธนาคารเน้นการลงทุนในพันธบัตรรัฐบาลหรือตราสารหนี้ที่รัฐบาลค้ำประกัน
ซึ่งเป็นตราสารหนี้ที่มีความเสี่ยงต่ำและสภาพคล่องสูง
รวมทั้งสามารถนับเข้าเป็นเงินสำรองสินทรัพย์สภาพคล่องและจัดสรรเพื่อประโยชน์ในการทำธุรกรรมต่าง
ๆ กับธนาคารแห่งประเทศไทย
นอกจากนั้นมีการลงทุนบางส่วนในพันธบัตรรัฐวิสาหกิจและการลงทุนในตราสารหนี้บริษัทเอกชนที่ได้รับการจัดอันดับความน่าเชื่อถือในระดับลงทุน
โดยธนาคารมีการทบทวนนโยบายการลงทุนและปรับกลยุทธ์การลงทุนให้สอดคล้องกับสภาวะตลาดอยู่เสมอ

-   ตราสารทุน

การลงทุนของธนาคารสอดคล้องกับสภาวะตลาดในแต่ละช่วงเวลา โดยยึดหลักความระมัดระวัง
และมีการทบทวนนโยบายการลงทุนอย่างสม่ำเสมอ
ซึ่งธนาคารจะพิจารณาลงทุนในหลักทรัพย์ของกิจการที่มีผลประกอบการดี
และมีสภาพคล่องในการซื้อขาย อย่างไรก็ตาม
เงินลงทุนบางส่วนของธนาคารเป็นผลจากการแปลงหนี้เป็นทุนจากการปรับปรุงโครงสร้างหนี้ซึ่งธนาคารมีนโยบายที่จะจำหน่ายเงินลงทุนในหุ้นที่ได้จากการปรับปรุงโครงสร้างหนี้
เพื่อให้เป็นไปตามหลักเกณฑ์ของธนาคารแห่งประเทศไทย
โดยพิจารณาเงื่อนไขในสัญญาปรับปรุงโครงสร้างหนี้และผลการดำเนินงาน นอกจากนั้น
ธนาคารพิจารณาลงทุนในธุรกิจที่สนับสนุนการดำเนินงานของธนาคารตามความเหมาะสม

5.3.3 การบริหารความเสี่ยงจากการลงทุน

ธนาคารได้มีการจัดตั้งคณะกรรมการบริหารความเสี่ยง (Risk Management Committee :
RMC) เพื่อกำหนดนโยบายและควบคุมดูแลการบริหารความเสี่ยงของธนาคาร
และคณะกรรมการการลงทุน (Investment Committee : IC) เพื่อกำหนด
กลยุทธ์ด้านการลงทุนโดยพิจารณาผลตอบแทนที่เหมาะสมกับระดับความเสี่ยง
และกำกับดูแลการจัดการลงทุนให้เป็นไปตามนโยบาย
รวมทั้งควบคุมดูแลให้การลงทุนอยู่ภายใต้วงเงินลงทุนรวมที่กำหนดไว้
ซึ่งธนาคารได้มีการติดตามและดูแลการบริหารเงินลงทุนที่ได้รับการอนุมัติให้ลงทุนอย่างใกล้ชิด
เพื่อสร้างผลตอบแทนและป้องกันความเสียหายจากการด้อยค่าของเงินลงทุน
โดยธนาคารได้ดำเนินการติดตามภาวะเศรษฐกิจ การวิเคราะห์แนวโน้มอัตราผลตอบแทนของตลาด
ผลการดำเนินงานของกิจการที่ลงทุน และการเคลื่อนไหวของระดับราคา
รวมทั้งข่าวสารที่เกี่ยวข้องต่างๆ
เพื่อประเมินสถานะและสภาพแวดล้อมทางธุรกิจของกิจการที่ธนาคารลงทุน
และเพื่อปรับมูลค่าหลักทรัพย์ให้สอดคล้องกับราคาตลาด
และสำรองเผื่อการด้อยค่าที่สอดคล้องกับมูลค่าเงินลงทุนที่เปลี่ยนแปลง

ทั้งนี้ หน่วยงานที่ดูแลบริหารเงินลงทุนทำหน้าที่รายงานการซื้อขายและสถานะของเงินลงทุน
ให้แก่คณะกรรมการบริหารและคณะกรรมการธนาคารทราบเป็นประจำทุกสัปดาห์และทุกเดือน
ตามลำดับ

5.3.4 การตั้งสำรองค่าเผื่อการด้อยค่า

การตั้งสำรองค่าเผื่อการด้อยค่าสำหรับการลงทุนในหลักทรัพย์แต่ละประเภท ธนาคาร
จะพิจารณาจากข้อบ่งชี้การด้อยค่าตามมาตรฐานการบัญชี เช่น งบการเงิน
ราคาตลาดของหลักทรัพย์ที่ธนาคารลงทุน เป็นต้น เพื่อประมาณมูลค่าที่คาดว่าจะได้รับคืนในอนาคต

5.4 นโยบายการลงทุนในบริษัทในกลุ่มธุรกิจทางการเงิน

ธนาคารได้ดำเนินการจัดโครงสร้างกลุ่มธุรกิจทางการเงิน
โดยให้สอดคล้องตามหลักเกณฑ์การกำกับแบบรวมกลุ่มของธนาคารแห่งประเทศไทย
และพระราชบัญญัติธุรกิจสถาบันการเงิน พ.ศ. 2551 โดยมี บมจ.ธนาคารกรุงไทย เป็นบริษัทแม่
และมีนโยบายการลงทุนและการบริหารงาน โดยสรุปดังนี้

-   นโยบายการลงทุน

ธนาคารมีนโยบายลงทุนในธุรกิจที่สนับสนุนการดำเนินธุรกิจของธนาคาร
และส่งเสริมการเป็นธนาคารแสนสะดวก
โดยธุรกิจที่ธนาคารลงทุนและจัดอยู่ในกลุ่มธุรกิจทางการเงิน ประกอบด้วย

1)  ธุรกิจการเงิน :
    ธนาคารพิจารณาลงทุนเพื่อส่งเสริมการดำเนินธุรกิจของธนาคารให้มีบริการทางการเงินที่ครบวงจรยิ่งขึ้น
    ได้แก่ ธุรกิจหลักทรัพย์จัดการกองทุน ธุรกิจบัตรเครดิต ธุรกิจเช่าซื้อและลีสซิ่ง
    ธุรกิจประกันชีวิต ธุรกิจประกันวินาศภัย และธุรกิจหลักทรัพย์
    โดยธนาคารลงทุนในธุรกิจการเงินรวม 7 บริษัท ได้แก่

+-----------------------------------+-----------------------------------+
| -   บมจ.หลักทรัพย์จัดการกองทุน กรุงไทย  | -   บจก.กรุงไทย แอกซ่า ประกันชีวิต     |
+-----------------------------------+-----------------------------------+
| -   บมจ.บัตรกรุงไทย                 | -   บจก.กรุงไทยพานิชประกันภัย         |
+-----------------------------------+-----------------------------------+
| -   บจก.เคทีบี ลีสซิ่ง                 | -   บล.เคทีบี                       |
+-----------------------------------+-----------------------------------+
| -   บจก.กรุงไทย ไอ บี เจ ลิสซิ่ง       |                                   |
+-----------------------------------+-----------------------------------+

2)  ธุรกิจสนับสนุน :
    ธนาคารพิจารณาลงทุนโดยมุ่งเน้นการลงทุนในบริษัทที่สนับสนุนการดำเนินงานของธนาคาร
    และเพิ่มประสิทธิภาพในการให้บริการด้านต่างๆ แก่ธนาคาร
    ซึ่งธนาคารได้รับการบริการในอัตราค่าบริการที่เท่าเทียมหรือถูกกว่าการรับบริการจากบุคคลอื่น
    ได้แก่ ธุรกิจกฎหมาย ธุรกิจเทคโนโลยีสารสนเทศ และธุรกิจบริการ เช่น
    การให้บริการขนส่งเงินสด การให้บริการศูนย์ฝึกอบรมพนักงาน การให้บริการด้านยานพาหนะ
    การให้บริการขนย้ายทรัพย์สิน การให้บริการด้านรักษาความปลอดภัย
    การจัดพิมพ์และบรรจุเอกสาร เป็นต้น
    โดยธนาคารลงทุนในธุรกิจสนับสนุนรวม 3 บริษัท ได้แก่

+-----------------------------------+-----------------------------------+
| -   บจก.กฎหมายกรุงไทย              | -   บจก.กรุงไทย คอมพิวเตอร์          |
|                                   |     เซอร์วิสเซส                     |
+-----------------------------------+-----------------------------------+
| -   บจก.กรุงไทยธุรกิจบริการ           |                                   |
+-----------------------------------+-----------------------------------+

-   นโยบายการบริหารงาน

ธนาคารกำกับดูแลบริษัทในกลุ่มธุรกิจทางการเงินให้เป็นไปตามหลักเกณฑ์การกำกับแบบรวมกลุ่ม
ภายใต้กรอบการกำกับของธนาคารแห่งประเทศไทย
โดยธนาคารได้กำหนดให้มีนโยบายในการทำธุรกรรมภายในกลุ่มธุรกิจทางการเงิน
และนโยบายการบริหารความเสี่ยงของกลุ่มธุรกิจทางการเงิน
เพื่อกำกับดูแลบริษัทในกลุ่มธุรกิจทางการเงินให้ดำเนินธุรกิจได้อย่างเหมาะสมและมั่นคง
รวมทั้งเพื่อใช้เป็นแนวทางในการกำกับดูแลการทำธุรกรรมภายในกลุ่มธุรกิจทางการเงินให้มีมาตรฐานและแนวปฏิบัติเดียวกัน
และเพื่อให้มีการบริหารจัดการความเสี่ยงที่ดีภายในบริษัทในกลุ่มธุรกิจทางการเงิน

นอกจากนี้
ธนาคารมีนโยบายมอบหมายให้ผู้บริหารของธนาคารเข้าเป็นกรรมการในบริษัทในกลุ่มธุรกิจทางการเงิน
เพื่อประโยชน์ในการบริหารจัดการ และควบคุมดูแลการดำเนินงาน
ซึ่งธนาคารได้มีการกำหนดให้บริษัทย่อยจัดทำแผนธุรกิจ
และงบประมาณประจำปีนำเสนอธนาคารเพื่อขอความเห็นชอบ
และเพื่อให้นโยบายการดำเนินธุรกิจสอดคล้องกับนโยบายและ
แผนกลยุทธ์ของธนาคาร
รวมทั้งธนาคารดูแลการใช้ไปของเงินทุนและการดำเนินการของบริษัทในกลุ่มธุรกิจทางการเงิน
โดยจัดทำวิเคราะห์ข้อมูลและรายงานผลการดำเนินงานเสนอต่อคณะกรรมการธนาคาร
และจัดส่งรายงานดังกล่าวให้แก่หน่วยงานกำกับที่เกี่ยวข้อง